**Δελτίο τύπου**

Το Ινστιτούτο Παραδοσιακής Αρχιτεκτονικής και Πολιτιστικής Κληρονομιάς του ΠΕΚ «ΤΗΜΕΝΟΣ» του Πανεπιστημίου Δυτικής Μακεδονίας, η Εφορεία Αρχαιοτήτων Κοζάνης, η Περιφέρεια Δυτικής Μακεδονίας και ο Δήμος Βοΐου (Τοπική Κοινότητα Εράτυρας) διοργανώνουν Επιστημονική Ημερίδα με θέμα «*Ζωγράφοι της Εράτυρας (Σέλιτσας)*: *Από τον 18ο στον 19ο αιώνα»,* που θα πραγματοποιηθεί το Σάββατο 4 Μαρτίου 2023 στην Αίθουσα Πολιτιστικών Εκδηλώσεων Εράτυρας. Στην Ημερίδα θα διερευνηθούν θέματα που αφορούν τη ζωγραφική και γενικότερα την καλλιτεχνική δραστηριότητα στην Εράτυρα κατά τον 18ο και 19ο αιώνα καθώς και το ιστορικό περιβάλλον μέσα από το οποίο αυτή αναδύεται. Παράλληλα, θα παρουσιαστούν τρόποι τεκμηρίωσης, προστασίας και ανάδειξης της πολιτιστικής αυτής κληρονομιάς με τη βοήθεια των σύγχρονων τεχνολογικών μέσων και μεθόδων.

Ώρα έναρξης Ημερίδας: 09.45

Περισσότερες πληροφορίες στο <https://zografoitiseratyras2023.wordpress.com>